title: 2015 m. spalio 1 d. Tarybos sprendimas (BUSP) 2015/1763 dėl ribojamųjų priemonių atsižvelgiant į padėtį Burundyje

text:
2.10.2015

               LT

               Europos Sąjungos oficialusis leidinys

               L 257/37

         TARYBOS SPRENDIMAS (BUSP) 2015/1763
   2015 m. spalio 1 d.
   dėl ribojamųjų priemonių atsižvelgiant į padėtį Burundyje
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 29 straipsnį,
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:

               (1)

               2015 m. kovo 16 d. Europos Sąjunga pakartojo, kokios pozicijos ji laikosi nuo krizės Burundyje pradžios, t. y. kad tik dialogas, vedantis prie konsensuso, laikantis 2000 m. Arušos susitarimo dėl taikos ir susitaikymo ir Burundžio Konstitucijos, galėtų suteikti galimybę rasti ilgalaikį politinį sprendimą, padėsiantį užtikrinti saugumą ir demokratiją visiems Burundžio gyventojams;

               (2)

               2015 m. gegužės 18 d. Taryba pasmerkė pasikėsinimą Burundyje įvykdyti valstybės perversmą, taip pat bet kokius smurtinius ar konstitucinę tvarką griaunančius veiksmus, nepaisant to, kas būtų jų vykdytojai, ir pareiškė didelį susirūpinimą dėl padėties Burundyje. Be to, Taryba pareiškė esanti pasiryžusi imtis visų būtinų priemonių prieš Burundžio subjektus, kurių veiksmais įtvirtinamas smurtas ir trukdoma politinio sprendimo paieškai;

               (3)

               2015 m. birželio 22 d. Taryba pareiškė didelį susirūpinimą dėl aukų skaičiaus ir sunkių žmogaus teisių pažeidimų, apie kuriuos pranešta nuo krizės pradžios, visų pirma dėl pažeidimų, kuriuos, kaip manoma, padarė saugumo pajėgos ir „Imbonerakure“ nariai. Taryba taip pat pakartojo esanti pasiryžusi prireikus nustatyti tikslines ribojamąsias priemones, skirtas tiems, kurių veikla galėjo arba galėtų paskatinti smurto ir represinius veiksmus bei sunkius žmogaus teisių pažeidimus ir (arba) galėtų trukdyti ieškoti politinio sprendimo remiantis Afrikos Sąjungos ir Rytų Afrikos bendrijos pasiūlytu pagrindu;

               (4)

               2015 m. liepos 23 d. Europos Sąjunga pareiškė apgailestaujanti, kad Burundžio Vyriausybė nevisapusiškai įgyvendino atitinkamus Afrikos Sąjungos ir Rytų Afrikos bendrijos sprendimus, kurie būtų sudarę sąlygas patikimiems ir įtraukiems rinkimams;

               (5)

               Tarybai toliau kelia didelį susirūpinimą padėtis Burundyje. Dabartinėmis aplinkybėmis ir atsižvelgiant į 2015 m. birželio mėn. Tarybos išvadas, turėtų būti nustatyti kelionių apribojimai ir turto įšaldymas asmenims, subjektams ar organizacijoms, kurie kenkia demokratijai ar trukdo politinio sprendimo paieškai Burundyje, be kita ko, vykdydami smurto, represinius veiksmus arba kurstydami smurtą, asmenims, subjektams ar organizacijoms, kurie dalyvauja planuojant veiksmus, kuriais pažeidžiama tarptautinė žmogaus teisių teisė arba tarptautinė humanitarinė teisė, kaip taikytina, arba veiksmus, kurie sudaro sunkius žmogaus teisių pažeidimus, Burundyje, jiems vadovauja ar juos vykdo, o taip pat su jais susijusiems asmenims, subjektams ar organizacijoms;

               (6)

               tam tikroms priemonėms įgyvendinti reikia tolesnių Sąjungos veiksmų,

         PRIĖMĖ ŠĮ SPRENDIMĄ:
   1 straipsnis
   1.   Valstybės narės imasi būtinų priemonių tam, kad priede išvardytiems toliau nurodytiems asmenims nebūtų leidžiama atvykti į jų teritoriją ar vykti per ją tranzitu:

               a)

               fiziniams asmenims, kurie kenkia demokratijai ar trukdo politinio sprendimo paieškai Burundyje, be kita ko, vykdydami smurto, represinius veiksmus arba kurstydami smurtą;

               b)

               fiziniams asmenims, kurie dalyvauja planuojant veiksmus, kuriais pažeidžiama tarptautinė žmogaus teisių teisė arba tarptautinė humanitarinė teisė, kaip taikytina, arba veiksmus, kurie sudaro sunkius žmogaus teisių pažeidimus, Burundyje, jiems vadovauja ar juos vykdo; ir

               c)

               su a ir b punktuose nurodytais asmenimis susijusiems fiziniams asmenims.

         2.   1 dalis neįpareigoja valstybių narių neleisti jų pačių piliečiams atvykti į jų teritoriją.
   3.   1 dalis nedaro poveikio tiems atvejams, kai valstybė narė privalo laikytis įsipareigojimo pagal tarptautinę teisę, būtent:

               a)

               kaip tarptautinės tarpvyriausybinės organizacijos priimančioji šalis;

               b)

               kaip Jungtinių Tautų rengiamos ar globojamos tarptautinės konferencijos priimančioji šalis;

               c)

               pagal daugiašalį susitarimą dėl privilegijų ir imunitetų arba

               d)

               pagal 1929 m. Šventojo Sosto (Vatikano Miesto Valstybės) ir Italijos Taikinimo sutartį (Laterano paktą).

         4.   Laikoma, kad 3 dalis taikoma ir tais atvejais, kai valstybė narė yra Europos saugumo ir bendradarbiavimo organizacijos (toliau – ESBO) priimančioji šalis.
   5.   Taryba tinkamai informuojama apie visus atvejus, kai valstybė narė taiko išimtį pagal 3 ar 4 dalis.
   6.   Valstybės narės pagal 1 dalį nustatytoms priemonėms gali taikyti išimtis, kai kelionė yra pateisinama dėl neatidėliotinų humanitarinių priežasčių arba kai vykstama dalyvauti tarpvyriausybiniuose susitikimuose ir Europos Sąjungos remiamuose susitikimuose ar kurių priimančioji šalis ji yra, arba kai priimančioji šalis yra ESBO pirmininkaujanti valstybė narė, kuriuose vyksta politinis dialogas, kuriuo tiesiogiai propaguojami ribojamųjų priemonių politikos tikslai, įskaitant demokratiją, žmogaus teises ir teisinės valstybės principo laikymąsi Burundyje.
   7.   Valstybė narė, ketinanti leisti taikyti 6 dalyje nurodytas išimtis, apie tai Tarybai praneša raštu. Laikoma, kad išimtį taikyti leidžiama, jei per dvi darbo dienas nuo pranešimo apie siūlomą taikyti išimtį gavimo viena ar kelios Tarybos narės nepareiškia prieštaravimo. Jeigu viena ar kelios Tarybos narės pareikštų prieštaravimą, Taryba kvalifikuota balsų dauguma gali nuspręsti leisti taikyti siūlomą išimtį.
   8.   Tais atvejais, kai pagal 3, 4, 6 arba 7 dalis valstybė narė leidžia priede išvardytiems asmenims atvykti į jos teritoriją ar vykti per ją tranzitu, šis leidimas galioja tik tuo tikslu, kuriam jis suteiktas, ir tik tiems asmenims, kuriems jis tiesiogiai suteiktas.
   2 straipsnis
   1.   Įšaldomos visos priede išvardytiems:

               a)

               fiziniams ar juridiniams asmenims, subjektams arba organizacijoms, kurie kenkia demokratijai ar trukdo politinio sprendimo paieškai Burundyje, be kita ko, vykdydami smurto, represinius veiksmus arba kurstydami smurtą;

               b)

               fiziniams ar juridiniams asmenims, subjektams arba organizacijoms, kurie dalyvauja planuojant veiksmus, kuriais pažeidžiama tarptautinė žmogaus teisių teisė arba tarptautinė humanitarinė teisė, kaip taikytina, arba veiksmus, kurie sudaro sunkius žmogaus teisių pažeidimus, Burundyje, jiems vadovauja ar juos vykdo; ir

               c)

               su a ir b punktuose nurodytais asmenimis, subjektais ar organizacijomis susijusiems fiziniams ar juridiniams asmenims, subjektams arba organizacijoms

         priklausančios, jų nuosavybės teise turimos, valdomos arba kontroliuojamos lėšos ir ekonominiai ištekliai.
   2.   Priede išvardytiems fiziniams ar juridiniams asmenims, subjektams ar organizacijoms arba jų naudai nei tiesiogiai, nei netiesiogiai nesudaroma galimybė naudotis jokiomis lėšomis ar ekonominiais ištekliais.
   3.   Valstybės narės kompetentinga institucija gali leisti nutraukti tam tikrų lėšų arba ekonominių išteklių įšaldymą arba leisti jais naudotis tokiomis sąlygomis, kurios, jos nuomone, yra tinkamos, nustačiusi, kad atitinkamos lėšos ar ekonominiai ištekliai yra:

               a)

               būtini priede išvardytų fizinių ar juridinių asmenų, subjektų arba organizacijų ir tokių fizinių asmenų išlaikomų šeimos narių pagrindiniams poreikiams tenkinti, įskaitant mokėjimus už maisto produktus, nuomą ar hipoteką, vaistus ir medicininį gydymą, mokesčius, draudimo įmokas ir mokesčius už komunalines paslaugas;

               b)

               skirti išimtinai pagrįstiems profesiniams mokesčiams sumokėti ir patirtoms išlaidoms, susijusioms su teisinių paslaugų teikimu, kompensuoti;

               c)

               skirti išimtinai mokesčiams arba paslaugų mokesčiams už kasdienį įšaldytų lėšų arba ekonominių išteklių aptarnavimą ar laikymą sumokėti arba

               d)

               būtini nenumatytoms išlaidoms apmokėti, su sąlyga, kad kompetentinga institucija apie priežastis, dėl kurių, jos nuomone, turėtų būti suteiktas specialus leidimas, kitų valstybių narių kompetentingoms institucijoms ir Komisijai pranešė ne mažiau kaip prieš dvi savaites iki leidimo suteikimo.

         Atitinkama valstybė narė informuoja kitas valstybes nares ir Komisiją apie bet kokį pagal šią dalį suteiktą leidimą.
   4.   Nukrypstant nuo 1 dalies, valstybės narės kompetentingos institucijos gali leisti nutraukti tam tikrų lėšų arba ekonominių išteklių įšaldymą, jei laikomasi šių sąlygų:

               a)

               lėšoms ar ekonominiams ištekliams taikomas arbitražinis sprendimas, priimtas iki tos dienos, kurią 1 dalyje nurodytas fizinis ar juridinis asmuo, subjektas arba organizacija buvo įtraukti į priede pateiktą sąrašą, arba Sąjungoje priimtas teisminės institucijos ar administracinis sprendimas, arba atitinkamoje valstybėje narėje vykdytinas teisminės institucijos sprendimas, priimtas iki arba po tos dienos;

               b)

               lėšos ar ekonominiai ištekliai bus naudojami tik reikalavimams, garantuotiems tokiu sprendimu arba tokiame sprendime pripažintiems teisėtais, patenkinti, neperžengiant ribų, nustatytų taikomais įstatymais ir kitais teisės aktais, reglamentuojančiais tokius reikalavimus pateikiančių asmenų teises;

               c)

               sprendimas nėra į priede pateiktą sąrašą įtraukto fizinio ar juridinio asmens, subjekto arba organizacijos naudai ir

               d)

               sprendimo pripažinimas neprieštarauja atitinkamos valstybės narės viešajai tvarkai.

         Atitinkama valstybė narė informuoja kitas valstybes nares ir Komisiją apie bet kokį pagal šią dalį suteiktą leidimą.
   5.   1 dalis nekliudo tam, kad į priede pateiktą sąrašą įtrauktas fizinis ar juridinis asmuo, subjektas arba organizacija pervestų mokėtiną sumą pagal sutartį, sudarytą iki tokio fizinio ar juridinio asmens, subjekto arba organizacijos įtraukimo į priede pateiktą sąrašą, jeigu atitinkama valstybė narė nustatė, kad mokėjimo tiesiogiai ar netiesiogiai negauna 1 dalyje nurodytas fizinis ar juridinis asmuo, subjektas arba organizacija.
   6.   2 dalis netaikoma, kai įšaldytos sąskaitos papildomos:

               a)

               palūkanomis arba kitomis dėl tų sąskaitų atsirandančiomis pajamomis;

               b)

               mokėjimais pagal sutartis, susitarimus ar įsipareigojimus, kurie buvo sudaryti arba atsirado iki tos dienos, kurią toms sąskaitoms pradėtos taikyti 1 ir 2 dalyse numatytos priemonės, arba

               c)

               mokėjimais pagal teisminių institucijų, administracinius arba arbitražinius sprendimus, priimtus Sąjungoje arba vykdytinus atitinkamoje valstybėje narėje,

         jeigu tokioms palūkanoms, kitoms pajamoms ir mokėjimams yra toliau taikomos 1 dalyje numatytos priemonės.
   3 straipsnis
   1.   Taryba, remdamasi valstybės narės arba Sąjungos vyriausiojo įgaliotinio užsienio reikalams ir saugumo politikai pasiūlymu, sudaro priede pateiktą sąrašą ir jį iš dalies keičia.
   2.   Taryba tiesiogiai, jei adresas žinomas, arba viešai paskelbdama pranešimą, atitinkamam fiziniam ar juridiniam asmeniui, subjektui arba organizacijai praneša 1 dalyje nurodytą sprendimą, įskaitant įtraukimo į sąrašą priežastis, suteikdama tokiam asmeniui, subjektui arba organizacijai galimybę pateikti pastabų.
   3.   Jeigu pateikiama pastabų arba naujų esminių įrodymų, Taryba peržiūri 1 dalyje nurodytą sprendimą ir atitinkamai informuoja atitinkamą fizinį ar juridinį asmenį, subjektą arba organizaciją.
   4 straipsnis
   1.   Priede nurodomi 1 straipsnio 1 dalyje ir 2 straipsnio 1 dalyje nurodytų fizinių ir juridinių asmenų, subjektų ir organizacijų įtraukimo į sąrašą pagrindai.
   2.   Be to, priede pateikiama informacija, jei jos turima, būtina atitinkamų fizinių ar juridinių asmenų, subjektų arba organizacijų tapatybei nustatyti. Tokią informaciją apie fizinius asmenis gali sudaryti vardas ir pavardė, įskaitant slapyvardžius, gimimo data ir vieta, pilietybė, paso ir asmens tapatybės kortelės numeriai, lytis, adresas, jei žinomas, bei pareigos ar profesija. Tokią informaciją apie juridinius asmenis, subjektus arba organizacijas gali sudaryti pavadinimai, registracijos vieta ir data, registracijos numeris ir veiklos vykdymo vieta.
   5 straipsnis
   Kad šiame sprendime nustatytų priemonių poveikis būtų kuo didesnis, Sąjunga skatina trečiąsias valstybes patvirtinti ribojamąsias priemones, panašias į nustatytąsias šiame sprendime.
   6 straipsnis
   Šis sprendimas įsigalioja jo paskelbimo Europos Sąjungos oficialiajame leidinyje dieną.
   Šis sprendimas taikomas iki 2016 m. spalio 3 d.
   Šis sprendimas nuolat peržiūrimas. Prireikus jis atnaujinamas arba iš dalies keičiamas, jeigu Taryba mano, kad jo tikslai nepasiekti.

      Priimta Liuksemburge 2015 m. spalio 1 d.

            Tarybos vardu

            Pirmininkas

         E. SCHNEIDER

      PRIEDAS

         1 ir 2 straipsniuose nurodytų fizinių ir juridinių asmenų, subjektų ir organizacijų sąrašas

                  Vardas ir pavardė

                  Identifikuojamoji informacija

                  Įtraukimo į sąrašą priežastys

                  1.

                  Godefroid BIZIMANA

                  Gim. data: 1968 04 23
                  Gim. vieta: NYAGASEKE, MABAYI, CIBITOKE
                  Burundžio pilietis. Paso Nr.: DP0001520

                  Nacionalinės policijos generalinio direktoriaus pavaduotojas, kenkė demokratijai priimdamas operatyvinės veiklos sprendimus, dėl kurių buvo neproporcingai panaudota jėga ir smurto veiksmai prieš taikias demonstracijas, kurios prasidėjo 2015 m. balandžio 26 d., paskelbus apie Prezidento P. Nkurunziza kandidatavimą prezidento rinkimuose.

                  2.

                  Gervais NDIRAKOBUCA, dar žinomas kaip NDAKUGARIKA

                  Gim. data: 1970 08 01
                  Burundžio pilietis. Paso Nr.: DP0000761

                  Prezidento administracijos (Présidence) kabineto vadovas, atsakingas už klausimus, susijusius su Nacionaline policija. Trukdė politinio sprendimo paieškai Burundyje pateikdamas nurodymus, dėl kurių prieš protestuotojus, dalyvavusius demonstracijose nuo 2015 m. balandžio 26 d., paskelbus apie Prezidento P. Nkurunziza kandidatavimą prezidento rinkimuose, buvo neproporcingai naudojama jėga, smurto veiksmai bei represiniai veiksmai ir pažeidžiama tarptautinė žmogaus teisių teisė, be kita ko, balandžio 26 d., 27 d. ir 28 d. Bužumbūros Niakabigos ir Musagos apskrityse.

                  3.

                  Mathias/Joseph NIYONZIMA, dar žinomas kaip KAZUNGU

                  Registracijos numeris (SNR): O/00064
                  Burundžio pilietis. Paso Nr.: OP0053090

                  Nacionalinės žvalgybos tarnybos pareigūnas. Trukdė politinio sprendimo paieškai Burundyje skatindamas smurtą ir represinius veiksmus demonstracijų, kurios prasidėjo 2015 m. balandžio 26 d., paskelbus apie Prezidento P. Nkurunziza kandidatavimą prezidento rinkimuose, metu. Atsakingas už „Imbonerakure“ sukarintųjų grupuočių, atsakingų už smurto, represinius veiksmus ir sunkius žmogaus teisių pažeidimus Burundyje, apmokymą, jų veiklos koordinavimą ir jų apginklavimą, be kita ko, už Burundžio ribų.

                  4.

                  Léonard NGENDAKUMANA

                  Gim. data: 1968 11 24
                  Burundžio pilietis. Paso Nr.: DP0000885

                  Buvęs „Chargé de Missions de la Présidence“ ir buvęs kariuomenės generolas. Atsakingas už trukdymą politinio sprendimo paieškai Burundyje, nes dalyvavo 2015 m. gegužės 13 d. įvykdytame pasikėsinime nuversti Burundžio Vyriausybę. Atsakingas už Burundyje įvykdytus išpuolius naudojant granatas, taip pat už smurto kurstymą. Generolas Léonard Ngendakumana viešai pritarė smurtui kaip priemonei politiniams tikslams pasiekti.


15.12.2016

               LT

               Europos Sąjungos oficialusis leidinys

               C 468/273

         P7_TA(2013)0551
   Neprieštaravimas deleguotajam aktui: statybos produktų eksploatacinių savybių deklaracijos paskelbimo svetainėje sąlygos
   Europos Parlamento sprendimas neprieštarauti 2013 m. spalio 30 d. Komisijos deleguotajam reglamentui dėl statybos produktų eksploatacinių savybių deklaracijos paskelbimo svetainėje sąlygų (C(2013)7086 – 2013/2928(DEA))
   (2016/C 468/53)

      Europos Parlamentas,

               —

               atsižvelgdamas į Komisijos deleguotąjį reglamentą (C(2013)7086),

               —

               atsižvelgdamas į Komisijos 2013 m. lapkričio 14 d. laišką, kuriame ji prašo Parlamento pareikšti, kad jis neprieštarauja deleguotajam reglamentui,

               —

               atsižvelgdamas į Sutarties dėl Europos Sąjungos veikimo 290 straipsnį,

               —

               atsižvelgdamas į 2011 m. kovo 9 d. Europos Parlamento ir Tarybos reglamentą (ES) Nr. 305/2011, kuriuo nustatomos suderintos statybos produktų rinkodaros sąlygos ir panaikinama Tarybos direktyva 89/106/EEB (1), ir ypač į jo 7 straipsnio 3 dalį ir 63 straipsnio 1 dalį,

               —

               atsižvelgdamas į Darbo tvarkos taisyklių 87a straipsnio 6 dalį,

               —

               atsižvelgdamas į tai, kad per Darbo tvarkos taisyklių 87a straipsnio 6 dalies trečioje ir ketvirtoje įtraukose nustatytą terminą, kuris pasibaigė 2013 m. gruodžio 10 d., nebuvo pareikšta prieštaravimų,

               A.

               kadangi svarbu užtikrinti, kad deleguotasis reglamentas dėl elektroninių pirkimų įsigaliotų kuo greičiau, turint mintyje, jog pagrindinio teisėkūros procedūra priimto akto esminės nuostatos, įskaitant nuostatas dėl eksploatacinių savybių deklaracijų pateikimo, taikomos nuo 2013 m. liepos 1 d.;

               B.

               kadangi sudarius galimybę skelbti šias deklaracijas internete atsižvelgiant į teisėkūros institucijos siekį būtų sudarytos sąlygos statybos produktų gamintojams sumažinti sąnaudas ir taip pat būtų padidintas statybos sektoriaus lankstumas;

               C.

               kadangi Komisija turėjo parengti deleguotąjį reglamentą iš anksto, kad būtų išvengta netinkamo vėlavimo leidžiant nukrypti nuo gamintojų prievolės pateikti rašytinę arba elektroninę kiekvieno į rinką tiekiamo gaminio eksploatacinių savybių deklaracijos kopiją;

               D.

               kadangi labai svarbu, kad Parlamentas ir Taryba galėtų naudotis savo teisėkūros institucijos teisėmis, kaip apibrėžta sutartyse, taip pat galėtų priimti sprendimą, kurie įgaliojimai būsimuose pagrindiniuose teisėkūros procedūra priimtuose aktuose turėtų būti perduoti Komisijai, ir kad Parlamentas kartu su valstybių narių ekspertais ir kitais suinteresuotaisiais subjektais galėtų dalyvauti skaidriose konsultacijose prieš priimant deleguotąjį aktą

               1.

               pareiškia, kad neprieštarauja deleguotajam reglamentui;

               2.

               paveda Pirmininkui perduoti šią rezoliuciją

      (1)  OL L 88, 2011 4 4, p. 5.


title: 2015 m. balandžio 29 d. Europos Parlamento sprendimas (ES) 2015/1686 dėl Eurojusto 2013 finansinių metų sąskaitų uždarymo

text:
2015 9 30

               LT

               Europos Sąjungos oficialusis leidinys

               L 255/340

      EUROPOS PARLAMENTO SPRENDIMAS (ES) 2015/1686
      2015 m. balandžio 29 d.
      dėl Eurojusto 2013 finansinių metų sąskaitų uždarymo
      EUROPOS PARLAMENTAS,

                  —

                  atsižvelgdamas į Eurojusto 2013 finansinių metų galutines metines finansines ataskaitas,

                  —

                  atsižvelgdamas į Audito Rūmų ataskaitą dėl Eurojusto 2013 finansinių metų metinių finansinių ataskaitų su Eurojusto atsakymais (1),

                  —

                  atsižvelgdamas į Audito Rūmų pagal Sutarties dėl Europos Sąjungos veikimo 287 straipsnį pateiktą 2013 finansinių metų sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (2),

                  —

                  atsižvelgdamas į Tarybos 2015 m. vasario 17 d. rekomendaciją dėl patvirtinimo, kad Eurojustas įvykdė 2013 finansinių metų biudžetą (05304/2015 – C8–0054/2015),

                  —

                  atsižvelgdamas į Sutarties dėl Europos Sąjungos veikimo 319 straipsnį,

                  —

                  atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (3),

                  —

                  atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (4), ypač į jo 208 straipsnį,

                  —

                  atsižvelgdamas į 2002 m. vasario 28 d. Tarybos sprendimą Nr. 2002/187/TVR, įkuriantį Eurojustą siekiant sustiprinti kovą su sunkiais nusikaltimais (5), ypač į jo 36 straipsnį,

                  —

                  atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (6),

                  —

                  atsižvelgdamas į 2013 m. rugsėjo 30 d. Komisijos deleguotąjį reglamentą (ES) Nr. 1271/2013 dėl finansinio pagrindų reglamento, taikomo įstaigoms, nurodytoms Europos Parlamento ir Tarybos reglamento (ES, Euratomas) Nr. 966/2012 208 straipsnyje (7), ypač į jo 108 straipsnį,

                  —

                  atsižvelgdamas į Darbo tvarkos taisyklių 94 straipsnį ir į V priedą,

                  —

                  atsižvelgdamas į Biudžeto kontrolės komiteto pranešimą ir į Piliečių laisvių, teisingumo ir vidaus reikalų komiteto nuomonę (A8–0091/2015),

         1.

            pažymi, kad Eurojusto galutinėse metinėse finansinėse ataskaitose buvo pateikti Audito Rūmų ataskaitos priede nurodyti duomenys;

         2.

            pritaria Eurojusto 2013 finansinių metų sąskaitų uždarymui;

         3.

            paveda Pirmininkui perduoti šį sprendimą Eurojusto administracijos direktoriui, Tarybai, Komisijai ir Audito Rūmams ir pasirūpinti, kad jis būtų paskelbtas Europos Sąjungos oficialiajame leidinyje (L serijoje).

               Pirmininkas

            Martin SCHULZ

               Generalinis sekretorius

            Klaus WELLE

         (1)  OL C 442, 2014 12 10, p. 282.

         (2)  Žr. 1 išnašą.

         (3)  OL L 248, 2002 9 16, p. 1.

         (4)  OL L 298, 2012 10 26, p. 1.

         (5)  OL L 63, 2002 3 6, p. 1.

         (6)  OL L 357, 2002 12 31, p. 72.

         (7)  OL L 328, 2013 12 7, p. 42.


title: 2004/822/BUSP: 2004 m. lapkričio 3 d. Politinio ir saugumo komiteto sprendimas BiH/5/2004, iš dalies keičiantis Sprendimą BiH/1/2004 dėl trečiųjų valstybių įnašo į Europos Sąjungos karinę operaciją Bosnijoje ir Hercegovinoje ir Sprendimą BiH/3/2004 dėl prie Europos Sąjungos karinės operacijos Bosnijoje ir Hercegovinoje prisidedančių valstybių komiteto įsteigimo

text:
2.12.2004

               LT

               Europos Sąjungos oficialusis leidinys

               L 357/39

      POLITINIO
      IR SAUGUMO KOMITETO SPRENDIMAS BiH/5/2004
   2004 m. lapkričio 3 d.
   iš dalies keičiantis Sprendimą BiH/1/2004 dėl trečiųjų valstybių įnašo į Europos Sąjungos karinę operaciją Bosnijoje ir Hercegovinoje ir Sprendimą BiH/3/2004 dėl prie Europos Sąjungos karinės operacijos Bosnijoje ir Hercegovinoje prisidedančių valstybių komiteto įsteigimo
   (2004/822/BUSP)
   POLITINIS IR SAUGUMO KOMITETAS,
   atsižvelgdamas į 2004 m. rugsėjo 21 d. Politinio ir saugumo komiteto sprendimą BiH/1/2004 dėl trečiųjų valstybių įnašo į Europos Sąjungos karinę operaciją Bosnijoje ir Hercegovinoje (1) ir 2004 m. rugsėjo 29 d. Politinio ir saugumo komiteto sprendimą BiH/3/2004 dėl prie Europos Sąjungos karinės operacijos Bosnijoje ir Hercegovinoje prisidedančių valstybių komiteto įsteigimo (2),
   kadangi:

               (1)

               ES operacijos vadui pateikus rekomendaciją dėl Albanijos įnašo, ESKK sutiko rekomenduoti Politiniam ir saugumo komitetui priimti Albanijos įnašą.

               (2)

               Pagal Protokolo dėl Danijos pozicijos, pridedamo prie Europos Sąjungos sutarties ir Europos bendrijos steigimo sutarties, 6 straipsnį Danija nedalyvauja rengiant ir įgyvendinant su gynyba susijusius Europos Sąjungos sprendimus bei veiksmus. Todėl Danija nedalyvauja finansuojant šią operaciją.

               (3)

               2002 m. gruodžio 12–13 d. Europos Vadovų Taryba Kopenhagoje priėmė deklaraciją, konstatuojančią, kad „Berlin plus“ susitarimai ir jų įgyvendinimas bus taikomi tik toms ES valstybėms narėms, kurios yra NATO narės arba „Partnerystės taikos labui“ šalys ir kurios dėl to yra sudariusios dvišalius saugumo susitarimus su NATO,

         NUSPRENDĖ:
   1 straipsnis
   Sprendimo BiH/1/2004 priedas pakeičiamas taip:

         „PRIEDAS
         1 STRAIPSNYJE NURODYTŲ TREČIŲJŲ VALSTYBIŲ SĄRAŠAS

                     —

                     Albanija

                     —

                     Argentina

                     —

                     Bulgarija

                     —

                     Čilė

                     —

                     Kanada

                     —

                     Marokas

                     —

                     Naujoji Zelandija

                     —

                     Norvegija

                     —

                     Rumunija

                     —

                     Šveicarija

                     —

                     Turkija“.

   2 straipsnis
   Sprendimo BiH/3/2004 priedas pakeičiamas taip:

         „PRIEDAS
         3 STRAIPSNIO 1 DALYJE NURODYTŲ TREČIŲJŲ VALSTYBIŲ SĄRAŠAS

                     —

                     Albanija

                     —

                     Argentina

                     —

                     Bulgarija

                     —

                     Čilė

                     —

                     Kanada

                     —

                     Marokas

                     —

                     Naujoji Zelandija

                     —

                     Norvegija

                     —

                     Rumunija

                     —

                     Šveicarija

                     —

                     Turkija“.

   3 straipsnis
   Šis sprendimas įsigalioja jo priėmimo dieną.

      Priimta Briuselyje, 2004 m. lapkričio 3 d.

            Politinio ir saugumo komiteto vardu

            Pirmininkas

         A. HAMER

      (1)  OL L 324, 2004 10 27, p. 20.

      (2)  OL L 325, 2004 10 28, p. 64.


title: 2015 m. balandžio 29 d. Europos Parlamento sprendimas (ES) 2015/1614 dėl Europos Sąjungos 2013 finansinių metų bendrojo biudžeto įvykdymo patvirtinimo, I skirsnis – Europos Parlamentas

text:
2015 9 30

               LT

               Europos Sąjungos oficialusis leidinys

               L 255/1

      EUROPOS PARLAMENTO SPRENDIMAS (ES) 2015/1614
      2015 m. balandžio 29 d.
      dėl Europos Sąjungos 2013 finansinių metų bendrojo biudžeto įvykdymo patvirtinimo, I skirsnis – Europos Parlamentas
      EUROPOS PARLAMENTAS,

                  —

                  atsižvelgdamas į Europos Sąjungos 2013 finansinių metų bendrąjį biudžetą (1),

                  —

                  atsižvelgdamas į Europos Sąjungos 2013 finansinių metų konsoliduotąsias metines ataskaitas (COM(2014) 510 – C8–0147/2014) (2),

                  —

                  atsižvelgdamas į 2013 finansinių metų biudžeto ir finansų valdymo ataskaitą, I skirsnis – Europos Parlamentas (3),

                  —

                  atsižvelgdamas į vidaus auditoriaus 2013 finansinių metų metinę ataskaitą,

                  —

                  atsižvelgdamas į Audito Rūmų 2013 finansinių metų metinę biudžeto vykdymo ataskaitą kartu su institucijų atsakymais (4),

                  —

                  atsižvelgdamas į Audito Rūmų pagal Sutarties dėl Europos Sąjungos veikimo 287 straipsnį pateiktą 2013 finansinių metų sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (5),

                  —

                  atsižvelgdamas į Sutarties dėl Europos Sąjungos veikimo 314 straipsnio 10 dalį ir 318 straipsnį,

                  —

                  atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (6),

                  —

                  atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (7), ypač į jo 164, 165 ir 166 straipsnius,

                  —

                  atsižvelgdamas į 2005 m. balandžio 27 d. Biuro sprendimą dėl Europos Parlamento biudžeto vykdymo vidaus taisyklių (8), ypač į jo 13 straipsnį,

                  —

                  atsižvelgdamas į savo 2012 m. vasario 16 d. rezoliuciją dėl 2013 m. biudžeto sudarymo procedūros gairių: I, II, IV, V, VI, VII, VIII, IX ir X skirsniai (9),

                  —

                  atsižvelgdamas į 2012 m. kovo 29 d. rezoliuciją dėl Europos Parlamento 2013 finansinių metų pajamų ir išlaidų sąmatos (10),

                  —

                  atsižvelgdamas į Darbo tvarkos taisyklių 94 straipsnį, 98 straipsnio 3 dalį ir V priedą,

                  —

                  atsižvelgdamas į Biudžeto kontrolės komiteto pranešimą (A8–0082/2015),

                  A.

                  kadangi 2014 m. birželio 25 d. Pirmininkas patvirtino Parlamento 2013 finansinių metų finansines ataskaitas;

                  B.

                  kadangi Generalinis sekretorius, kaip įgaliotasis leidimus suteikiantis pareigūnas, 2014 m. lapkričio 6 d. pateikė pakankamą patikinimą, kad į Parlamento biudžetą skirti ištekliai buvo naudoti pagal numatytą paskirtį ir vadovaujantis patikimo finansų valdymo principais;

                  C.

                  kadangi Audito Rūmams atlikus auditą nustatyta, jog 2013 m. valdydamos administracines išlaidas visos institucijos patenkinamai taikė priežiūros ir kontrolės sistemas, kurių reikalaujama pagal Reglamentą (EB, Euratomas) Nr. 966/2012;

                  D.

                  kadangi pagal Reglamento (ES, Euratomas) Nr. 966/2012 166 straipsnio 1 dalį reikalaujama, kad kiekviena Sąjungos institucija imtųsi deramų priemonių dėl pastabų, pateiktų kartu su Europos Parlamento sprendimu dėl biudžeto įvykdymo patvirtinimo;

         1.

            patvirtina Pirmininkui, kad Europos Parlamento 2013 finansinių metų biudžetas įvykdytas;

         2.

            išdėsto savo pastabas toliau pateikiamoje rezoliucijoje;

         3.

            paveda Pirmininkui perduoti šį sprendimą ir rezoliuciją, kuri yra neatskiriama jo dalis, Tarybai, Komisijai, Europos Sąjungos Teisingumo Teismui, Audito Rūmams, Europos ombudsmenui bei Europos duomenų apsaugos priežiūros pareigūnui ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

               Pirmininkas

            Martin SCHULZ

               Generalinis sekretorius

            Klaus WELLE

         (1)  OL L 66, 2013 3 8.

         (2)  OL C 403, 2014 11 13, p. 1.

         (3)  OL C 201, 2014 6 30, p. 1.

         (4)  OL C 398, 2014 11 12, p. 1.

         (5)  OL C 403, 2014 11 13, p. 128.

         (6)  OL L 248, 2002 9 16, p. 1.

         (7)  OL L 298, 2012 10 26, p. 1.

         (8)  PE 349.540/Bur/ann/def.

         (9)  OL C 249 E, 2013 8 30, p. 18.

         (10)  OL C 257 E, 2013 9 6, p. 104.


title: 1987 m. liepos 13 d. Tarybos sprendimas dėl susitarimo, iš dalies keičiančio Europos ekonominės bendrijos ir Šveicarijos Konfederacijos susitarimą dėl tam tikrų sūrių rūšių, sudarymo pasikeičiant laiškais

text:
Svarbus teisinis pranešimas

|

31987D0505

Oficialusis leidinys L 289 , 13/10/1987 p. 0032 - 0032 specialusis leidimas suomių kalba: skyrius 11 tomas 13 p. 0034  specialusis leidimas švedų kalba: skyrius 11 tomas 13 p. 0034

		Tarybos sprendimas1987 m. liepos 13 d.dėl susitarimo, iš dalies keičiančio Europos ekonominės bendrijos ir Šveicarijos Konfederacijos susitarimą dėl tam tikrų sūrių rūšių, sudarymo pasikeičiant laiškais(87/505/EEB)EUROPOS BENDRIJŲ TARYBA,atsižvelgdama į Europos ekonominės bendrijos steigimo sutartį, ypač į jos 113 straipsnį,atsižvelgdama į Komisijos rekomendaciją,kadangi Europos ekonominės bendrijos ir Šveicarijos Konfederacijos susitarime dėl tam tikrų sūrių rūšių, dėl kurio derėtasi remiantis Bendrojo susitarimo dėl muitų tarifų ir prekybos XXVIII straipsniu ir kurį Taryba patvirtino Sprendimu 69/352/EEB [1], taip pat nustatytos visų minimų sūrių svorio ribos; kadangi dvišalių konsultacijų metu buvo nuspręsta, kad atsižvelgus į patirtį patartina iš dalies pakeisti "Sbrinz" sūrio svorio ribas, kadangi jos yra per griežtos;kadangi susitarimą pasikeičiant raštais, iš dalies pakeičiantį pirmiau minėtą susitarimą, reikėtų patvirtinti,NUSPRENDĖ:1 straipsnisBendrijos vardu patvirtinamas susitarimas pasikeičiant raštais, iš dalies pakeičiantis Europos ekonominės bendrijos ir Šveicarijos Konfederacijos susitarimą dėl tam tikrų sūrių rūšių.2 straipsnisTarybos pirmininkas įgaliojamas paskirti asmenį, kuriam suteikiama teisė pasirašyti Bendriją įpareigojantį susitarimą.Priimta Briuselyje, 1987 m. liepos 13 d.Tarybos varduPirmininkasP. Simonsen[1] OL L 257, 1969 10 13, p. 3.--------------------------------------------------


title: 2008/879/EB: 2008 m. spalio 22 d. Europos Parlamento ir Tarybos sprendimas dėl ES solidarumo fondo lėšų mobilizavimo pagal 2006 m. gegužės 17 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės ir patikimo finansų valdymo 26 punktą

text:
25.11.2008

               LT

               Europos Sąjungos oficialusis leidinys

               L 314/13

      EUROPOS PARLAMENTO IR TARYBOS SPRENDIMAS

   2008 m. spalio 22 d.
   dėl ES solidarumo fondo lėšų mobilizavimo pagal 2006 m. gegužės 17 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės ir patikimo finansų valdymo 26 punktą
   (2008/879/EB)
   EUROPOS PARLAMENTAS IR EUROPOS SĄJUNGOS TARYBA,
   atsižvelgdami į 2006 m. gegužės 17 d. Europos Parlamento, Tarybos ir Komisijos tarpinstitucinį susitarimą dėl biudžetinės drausmės ir patikimo finansų valdymo (1), ypač į jo 26 punktą,
   atsižvelgdami į 2002 m. lapkričio 11 d. Tarybos reglamentą (EB) Nr. 2012/2002, įsteigiantį Europos Sąjungos solidarumo fondą (2),
   atsižvelgdami į Komisijos pasiūlymą,
   kadangi:

               (1)

               Europos Sąjunga įsteigė Europos Sąjungos solidarumo fondą (toliau – Fondas), parodydama solidarumą su stichinių nelaimių ištiktų regionų gyventojais.

               (2)

               2006 m. gegužės 17 d. tarpinstituciniame susitarime numatyta galimybė mobilizuoti Fondo lėšas neviršijant viršutinės metinės 1 mlrd. EUR ribos.

               (3)

               Reglamente (EB) Nr. 2012/2002 numatytos nuostatos, kuriomis remiantis galima mobilizuoti Fondo lėšas.

               (4)

               Prancūzija pateikė paraišką mobilizuoti Fondo lėšas dėl 2007 m. rugpjūčio mėn. uragano „Dynas“ sukeltos nelaimės,

         NUSPRENDĖ:
   1 straipsnis
   Europos Sąjungos 2008 finansinių metų bendrajame biudžete iš Europos Sąjungos solidarumo fondo skiriama 12 780 000 EUR įsipareigojimų ir mokėjimų asignavimų suma.
   2 straipsnis
   Šis sprendimas skelbiamas Europos Sąjungos oficialiajame leidinyje.

      Priimta Strasbūre, 2008 m. spalio 22 d.

            Europos Parlamento vardu

            Pirmininkas

         H.-G. PÖTTERING

            Tarybos vardu

            Pirmininkas

         J.-P. JOUYET

      (1)  OL C 139, 2006 6 14, p. 1.

      (2)  OL L 311, 2002 11 14, p. 3.


title: 2014/595/ES: 2014 m. balandžio 3 d. Europos Parlamento sprendimas dėl Europos jūrų saugumo agentūros 2012 finansinių metų biudžeto įvykdymo patvirtinimo

text:
5.9.2014

               LT

               Europos Sąjungos oficialusis leidinys

               L 266/247

         EUROPOS PARLAMENTO SPRENDIMAS
   2014 m. balandžio 3 d.
   dėl Europos jūrų saugumo agentūros 2012 finansinių metų biudžeto įvykdymo patvirtinimo
   (2014/595/ES)
   EUROPOS PARLAMENTAS,

               —

               atsižvelgdamas į Europos jūrų saugumo agentūros 2012 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl Europos jūrų saugumo agentūros 2012 finansinių metų metinių finansinių ataskaitų su Agentūros atsakymais (1),

               —

               atsižvelgdamas į Tarybos 2014 m. vasario 18 d. rekomendaciją (05849/2014 – C7–0054/2014),

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

               —

               atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (3), ypač į jo 208 straipsnį,

               —

               atsižvelgdamas į 2002 m. birželio 27 d. Europos Parlamento ir Tarybos reglamentą (EB) Nr. 1406/2002, įsteigiantį Europos jūrų saugumo agentūrą (4), ypač į jo 19 straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (5),

               —

               atsižvelgdamas į 2013 m. rugsėjo 30 d. Komisijos deleguotąjį reglamentą (ES) Nr. 1271/2013 dėl finansinio pagrindų reglamento, taikomo įstaigoms, nurodytoms Europos Parlamento ir Tarybos reglamento (ES, Euratomas) Nr. 966/2012 (6) 208 straipsnyje, ypač į jo 108 straipsnį,

               —

               atsižvelgdamas į Darbo tvarkos taisyklių 77 straipsnį ir VI priedą,

               —

               atsižvelgdamas į Biudžeto kontrolės komiteto pranešimą ir Transporto ir turizmo komiteto nuomonę (A7–0196/2014),

               1.

               patvirtina Europos jūrų saugumo agentūros vykdomajam direktoriui, kad Agentūros 2012 finansinių metų biudžetas įvykdytas;

               2.

               išdėsto savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, Europos jūrų saugumo agentūros vykdomajam direktoriui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Martin SCHULZ

            Generalinis sekretorius

         Klaus WELLE

      (1)  OL C 365, 2013 12 13, p. 165.

      (2)  OL L 248, 2002 9 16, p. 1.

      (3)  OL L 298, 2012 10 26, p. 1.

      (4)  OL L 208, 2002 8 5, p. 1.

      (5)  OL L 357, 2002 12 31, p. 72.

      (6)  OL L 328, 2013 12 7, p. 42.


title: 2015 m. balandžio 29 d. Europos Parlamento sprendimas (ES) 2015/1662 dėl Europos draudimo ir profesinių pensijų institucijos 2013 finansinių metų sąskaitų uždarymo

text:
2015 9 30

               LT

               Europos Sąjungos oficialusis leidinys

               L 255/261

      EUROPOS PARLAMENTO SPRENDIMAS (ES) 2015/1662
      2015 m. balandžio 29 d.
      dėl Europos draudimo ir profesinių pensijų institucijos 2013 finansinių metų sąskaitų uždarymo
      EUROPOS PARLAMENTAS,

                  —

                  atsižvelgdamas į Europos draudimo ir profesinių pensijų institucijos 2013 finansinių metų galutines metines finansines ataskaitas,

                  —

                  atsižvelgdamas į Audito Rūmų ataskaitą dėl Europos draudimo ir profesinių pensijų institucijos 2013 finansinių metų metinių finansinių ataskaitų su Institucijos atsakymais (1),

                  —

                  atsižvelgdamas į Audito Rūmų pagal Sutarties dėl Europos Sąjungos veikimo 287 straipsnį pateiktą 2013 finansinių metų sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (2),

                  —

                  atsižvelgdamas į Tarybos 2015 m. vasario 17 d. rekomendaciją dėl patvirtinimo, kad Institucija įvykdė 2013 finansinių metų biudžetą (05304/2015 – C8–0054/2015),

                  —

                  atsižvelgdamas į Sutarties dėl Europos Sąjungos veikimo 319 straipsnį,

                  —

                  atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (3),

                  —

                  atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (4), ypač į jo 208 straipsnį,

                  —

                  atsižvelgdamas į 2010 m. lapkričio 24 d. Europos Parlamento ir Tarybos reglamentą (ES) Nr. 1094/2010, kuriuo įsteigiama Europos priežiūros institucija (Europos draudimo ir profesinių pensijų institucija), iš dalies keičiamas Sprendimas Nr. 716/2009/EB ir panaikinamas Komisijos sprendimas 2009/79/EB (5), ypač į jo 64 straipsnį,

                  —

                  atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (6),

                  —

                  atsižvelgdamas į 2013 m. rugsėjo 30 d. Komisijos deleguotąjį reglamentą (ES) Nr. 1271/2013 dėl finansinio pagrindų reglamento, taikomo įstaigoms, nurodytoms Europos Parlamento ir Tarybos reglamento (ES, Euratomas) Nr. 966/2012 208 straipsnyje (7), ypač į jo 108 straipsnį,

                  —

                  atsižvelgdamas į Darbo tvarkos taisyklių 94 straipsnį ir V priedą,

                  —

                  atsižvelgdamas į Biudžeto kontrolės komiteto pranešimą ir Ekonomikos ir pinigų politikos komiteto nuomonę (A8–0096/2015),

         1.

            pažymi, kad Europos draudimo ir profesinių pensijų institucijos galutinėse metinėse finansinėse ataskaitose buvo pateikti Audito Rūmų ataskaitos priede nurodyti duomenys;

         2.

            pritaria Europos draudimo ir profesinių pensijų institucijos 2013 finansinių metų sąskaitų uždarymui;

         3.

            paveda Pirmininkui perduoti šį sprendimą Europos draudimo ir profesinių pensijų institucijos vykdomajam direktoriui, Tarybai, Komisijai ir Audito Rūmams ir pasirūpinti, kad jis būtų paskelbtas Europos Sąjungos oficialiajame leidinyje (L serijoje).

               Pirmininkas

            Martin SCHULZ

               Generalinis sekretorius

            Klaus WELLE

         (1)  OL C 442, 2014 12 10, p. 174.

         (2)  Zr. 1 išnašą.

         (3)  OL L 248, 2002 9 16, p. 1.

         (4)  OL L 298, 2012 10 26, p. 1.

         (5)  OL L 331, 2010 12 15, p. 48.

         (6)  OL L 357, 2002 12 31, p. 72.

         (7)  OL L 328, 2013 12 7, p. 42.


title: 2009/213/EB: 2008 m. balandžio 22 d. Europos Parlamento sprendimas dėl Europos aplinkos agentūros 2006 finansinių metų biudžeto įvykdymo patvirtinimo

text:
31.3.2009

               LT

               Europos Sąjungos oficialusis leidinys

               L 88/159

         EUROPOS PARLAMENTO SPRENDIMAS
   2008 m. balandžio 22 d.
   dėl Europos aplinkos agentūros 2006 finansinių metų biudžeto įvykdymo patvirtinimo
   (2009/213/EB)
   EUROPOS PARLAMENTAS,
   atsižvelgdamas į 2006 finansinių metų Europos aplinkos agentūros galutines metines finansines ataskaitas (1),
   atsižvelgdamas į Audito Rūmų ataskaitą dėl Europos aplinkos agentūros 2006 finansinių metų galutinių metinių finansinių ataskaitų kartu su Agentūros atsakymais (2),
   atsižvelgdamas į 2008 m. vasario 12 d. Tarybos rekomendaciją (5843/2008 – C6-0084/2008),
   atsižvelgdamas į EB sutartį, ypač į jos 276 straipsnį,
   atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (3), ypač į jo 185 straipsnį,
   atsižvelgdamas į 1990 m. gegužės 7 d. Tarybos reglamentą (EEB) Nr. 1210/90 dėl Europos aplinkos agentūros bei Europos aplinkos informacijos ir stebėjimo tinklo įkūrimo (4), ir ypač į jo 13 straipsnį,
   atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (5), ypač į jo 94 straipsnį,
   atsižvelgdamas į Darbo tvarkos taisyklių 71 straipsnį ir V priedą,
   atsižvelgdamas į Biudžeto kontrolės komiteto pranešimą ir Aplinkos, visuomenės sveikatos ir maisto saugos komiteto nuomonę (A6–0122/2008),

               1.

               suteikia patvirtinimą Europos aplinkos agentūros vykdomajam direktoriui, kad Agentūros 2006 finansinių metų biudžetas įvykdytas;

               2.

               išdėsto savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatsiejama jo dalis, Europos aplinkos agentūros direktoriui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Hans-Gert PÖTTERING

            Generalinis sekretorius

         Harald RØMER

      (1)  OL C 261, 2007 10 31, p. 4.

      (2)  OL C 309, 2007 12 19, p. 24.

      (3)  OL L 248, 2002 9 16, p. 1.

      (4)  OL L 120, 1990 5 11, p. 1.

      (5)  OL L 357, 2002 12 31, p. 72.
    ---documentbreak---

               31.3.2009

               LT

               Europos Sąjungos oficialusis leidinys

               L 88/160

         EUROPOS PARLAMENTO REZOLIUCIJA
   2008 m. balandžio 22 d.
   su pastabomis, sudarančiomis neatsiejamą sprendimo dėl Europos aplinkos agentūros 2006 finansinių metų biudžeto įvykdymo patvirtinimo dalį
   EUROPOS PARLAMENTAS,
   atsižvelgdamas į 2006 finansinių metų Europos aplinkos agentūros galutines metines finansines ataskaitas (1),
   atsižvelgdamas į Audito Rūmų ataskaitą dėl Europos aplinkos agentūros 2006 finansinių metų galutinių metinių finansinių ataskaitų kartu su Agentūros atsakymais (2),
   atsižvelgdamas į 2008 m. vasario 12 d. Tarybos rekomendaciją (5843/2008 – C6–0084/2008),
   atsižvelgdamas į EB sutartį, ypač į jos 276 straipsnį,
   atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (3), ypač į jo 185 straipsnį,
   atsižvelgdamas į 1990 m. gegužės 7 d. Tarybos reglamentą (EEB) Nr. 1210/90 dėl Europos aplinkos agentūros bei Europos aplinkos informacijos ir stebėjimo tinklo įkūrimo (4), ir ypač į jo 13 straipsnį,
   atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (5), ypač į jo 94 straipsnį,
   atsižvelgdamas į Darbo tvarkos taisyklių 71 straipsnį ir V priedą,
   atsižvelgdamas į Biudžeto kontrolės komiteto pranešimą ir Aplinkos, visuomenės sveikatos ir maisto saugos komiteto nuomonę (A6–0122/2008),

               A.

               kadangi Audito Rūmai pranešė, kad jiems pateiktas pagrįstas patikinimas, jog 2006 finansinių metų metinės finansinės ataskaitos yra patikimos ir vykdytos finansinės operacijos yra teisėtos ir tvarkingos,

               B.

               kadangi Parlamentas 2007 m. balandžio 24 d. priėmė sprendimą dėl Europos aplinkos agentūros vykdomajam direktoriui suteikiamo patvirtinimo, kad Agentūros 2005 finansinių metų biudžetas įvykdytas (6), ir savo prie biudžeto įvykdymo patvirtinimo pridėtoje rezoliucijoje, inter alia,:

                           —

                           atkreipė dėmesį į tai, kad į kitus metus perkeliama daug (daugiau kaip 30 %) veiklai skirtų įsipareigojimų asignavimų; paragino Agentūrą mažinti į kitus finansinius metus perkeliamus asignavimus,

                           —

                           paragino Agentūrą pateikti trūkstamą vidaus kontrolės sistemų aprašymą,

                           —

                           paprašė Agentūros atsakyti į Audito Rūmų pastabas dėl to, kad vis dar yra trūkumų leidimą duodančio pareigūno metinėje veiklos ataskaitoje, kurioje nepateikiama tinkamos informacijos apie metų veiklos rezultatus nustatytų tikslų, susijusių pavojų, išteklių panaudojimo ir vidaus kontrolės sistemų veikimo požiūriais,

                           —

                           paprašė, kad Agentūra iki 2010 m. sausio 1 d. ir vėliau kas penkerius metus pavestų atlikti nepriklausomą išorinį savo pasiekimų vertinimą, remiantis agentūros steigimo reglamentu ir valdybos patvirtinta veiklos programa;

   Bendrosios pastabos, susijusios su ES agentūrų horizontaliaisiais klausimais ir svarbios atliekant kiekvienos konkrečios agentūros biudžeto įvykdymo patvirtinimo procedūrą

               1.

               pažymi, kad Audito Rūmų audituotų 24 agentūrų ir kitų decentralizuotų įstaigų biudžetas 2006 m. iš viso buvo 1 080,5 milijonų EUR (Europos rekonstrukcijos agentūros 271 milijono EUR biudžetas buvo didžiausias, o Europos policijos koledžo (CEPOL) 5 milijonų EUR biudžetas – mažiausias);

               2.

               atkreipia dėmesį į tai, kad į ES išorės įstaigų, kurias reikia audituoti ir kurių biudžeto įvykdymą reikia patvirtinti, grupę dabar įeina ne tik įprastos reguliavimo agentūros, bet ir vykdomosios agentūros, įsteigtos specialiosioms programoms įgyvendinti, o netrukus į šią grupę taip pat įeis bendrosios įmonės, įsteigtos viešojo ir privačiojo sektorių partnerystės pagrindu (bendros technologijų iniciatyvos);

               3.

               atkreipia dėmesį į tai, kad, kiek tai susiję su Parlamentu, padaugėjo agentūrų, kurioms taikoma biudžeto įvykdymo patvirtinimo procedūra, pvz., 2000 finansiniais metais jų buvo 8, 2001 m. – 10, 2002 m. – 11, 2003 m. – 14, 2004 m. – 14, 2005 m. – 16, o 2006 m. – 20 reguliavimo agentūrų ir 2 vykdomosios agentūros (neįskaitant 2 agentūrų, kurias audituoja Europos Audito Rūmai, bet kurioms taikoma vidinė biudžeto įvykdymo patvirtinimo procedūra);

               4.

               taigi daro išvadą, kad auditavimo (biudžeto įvykdymo patvirtinimo) procedūra tapo sudėtinga ir neproporcinga, palyginti su santykiniu agentūrų (decentralizuotų įstaigų) biudžetų dydžiu; atsižvelgdamas į vis didėjantį įstaigų, kurioms atskirus pranešimus dėl biudžeto įvykdymo patvirtinimo reikės rengti ateinančiais metais, skaičių, paveda savo kompetentingam komitetui atlikti plataus masto agentūrų ir decentralizuotų įstaigų biudžeto įvykdymo patvirtinimo procedūros persvarstymą siekiant sukurti paprastesnį ir racionalesnį metodą;

         Esminiai klausimai

               5.

               prašo Komisiją prieš steigiant naują arba reformuojant jau veikiančią agentūrą pateikti tikslius paaiškinimus toliau išvardytais aspektais: agentūros tipas, jos tikslai, vidaus valdymo struktūra, produktai, paslaugos, svarbiausios procedūros, tikslinė grupė, agentūros klientai ir suinteresuotos šalys, formalūs santykiai su išorės veikėjais, atsakomybė už biudžetą, finansų planavimas ir personalo bei įdarbinimo politika;

               6.

               prašo, kad kiekviena agentūra būtų valdoma pagal metinį veiklos susitarimą, kurį parengia agentūra ir atsakingas GD ir kuriame turėtų būti nurodyti ateinančių metų pagrindiniai tikslai, finansinė programa ir aiškūs veiklos vertinimo rodikliai;

               7.

               prašo, kad Audito Rūmai arba kita nepriklausoma audito įstaiga reguliariai (ir ad hoc) atliktų agentūrų veiklos auditą; mano, kad auditas neturėtų apsiriboti tradiciniais finansų valdymo ir tinkamo viešųjų lėšų valdymo elementais, bet turėtų apimti administravimo našumą ir efektyvumą bei turėtų būti nustatomas kiekvienos agentūros finansų valdymo reitingas;

               8.

               mano, kad agentūrų, kurios nuolat pateikia padidintas biudžeto reikmių sąmatas, atveju formalų sumažinimą reikėtų daryti mažinant laisvų etatų skaičių; mano, kad šitaip ilgainiui sumažėtų agentūroms asignuotų įplaukų, taip pat ir administracinių išlaidų;

               9.

               pažymi, jog didelių sunkumų kelia tai, kad kai kurios agentūros kritikuojamos dėl viešųjų pirkimų taisyklių, Finansinio reglamento, Pareigūnų tarnybos nuostatų ir kt. nesilaikymo; mano, kad visų pirma tokia padėtis susidarė todėl, kad dauguma reglamentų ir Finansinis reglamentas skirti didesnėms institucijoms, o dauguma mažų agentūrų yra pernelyg mažos, kad galėtų laikytis šių reglamentų reikalavimų; dėl šios priežasties prašo Komisiją kuo greičiau ieškoti sprendimo siekiant padidinti efektyvumą, panaudojant įvairių agentūrų administracinių funkcijų grupavimo metodą, kuris suteiktų joms galimybę burtis į didesnį vienetą (atsižvelgiant į būtinus pagrindinių reglamentų, pagal kuriuos reglamentuojama agentūrų veikla ir jų finansinis savarankiškumas, pakeitimus), arba skubiai parengti taisykles, skirtas specialiai agentūroms (ypač įgyvendinimo taisykles agentūroms), kurių jos galėtų tinkamai laikytis;

               10.

               reikalauja, kad Komisija, rengdama preliminarų biudžeto projektą, atsižvelgtų į pavienių agentūrų biudžeto įgyvendinimo ankstesniais metais, ypač n-1 metais, rezultatus ir atitinkamai patikslintų tam tikros agentūros prašomą biudžetą; ragina savo kompetentingą komitetą atkreipti dėmesį į šį patikslinimą ir, jei Komisija jo neatliko, ragina minėtąjį komitetą patikslinti aptariamą biudžetą iki tikrojo lygio, atitinkančio šios agentūros gebėjimą panaudoti ir įgyvendinti biudžetą;

               11.

               primena savo sprendimą dėl 2005 finansinių metų biudžeto įvykdymo, pagal kurį jis paskatino Komisiją kas penkeri metai pateikti visų veikiančių agentūrų sukuriamos pridėtinės vertės tyrimą; ragina visas susijusias institucijas tuo atveju, kai nustatoma, kad agentūra nesukuria pridėtinės vertės, imtis reikiamų veiksmų siekiant iš naujo nustatyti tos agentūros įpareigojimus arba nutraukti jos veiklą; pažymi, kad 2007 m. Komisija neatliko nė vieno vertinimo; primygtinai reikalauja, kad Komisija, prieš priimant sprendimą dėl 2007 finansinių metų biudžeto įvykdymo patvirtinimo, pateiktų bent 5 tokius vertinimus, visų pirma seniausiai įsteigtų agentūrų;

               12.

               mano, kad reikėtų nedelsiant atsižvelgti į Audito Rūmų rekomendacijas ir agentūroms mokamų subsidijų sumas suderinti su iš tikraisiais pinigų poreikiais; be to, mano, kad bendrojo Finansinio reglamento pakeitimus reikėtų įtraukti į agentūrų bendrąjį finansinį reglamentą ir į įvairius specialiuosius finansinius reglamentus;

         Duomenų pateikimas

               13.

               pažymi, kad agentūros neturi standartinio požiūrio į tai, kaip atitinkamais finansiniais metais turi pristatyti savo veiklą, pateikti sąskaitas ir pranešimus apie biudžeto ir finansų valdymą, taip pat neturi bendro atsakymo į klausimą, ar patikinimo pareiškimą turėtų parengti agentūros direktorius; pastebi, kad ne visos agentūros aiškiai skiria a) agentūros veiklos pristatymą visuomenei ir b) technines biudžeto ir finansų valdymo ataskaitas;

               14.

               pažymi, kad nors galiojančiose Komisijos veiklos ataskaitų rengimo instrukcijose nėra aiškiai reikalaujama, kad agentūra parengtų patikinimo pareiškimą, daugelis direktorių vis dėlto parengė 2006 m. pareiškimus, iš kurių viename buvo įrašyta svarbi išlyga;

               15.

               primena savo 2005 m. balandžio 12 d. rezoliucijos (7) 26 dalį, pagal kurią agentūrų direktoriai nuo šiol raginami prie metinės veiklos ataskaitos, su kuria taip pat pateikiama finansinė ir valdymo informacija, pridėti patikinimo pareiškimą, kad finansinės operacijos yra teisėtos ir tvarkingos, analogišką tiems pareiškimams, kuriuos pasirašo Komisijos generaliniai direktoriai;

               16.

               prašo Komisiją atitinkamai pakeisti savo galiojančias instrukcijas agentūroms;

               17.

               taip pat siūlo Komisijai dirbti su agentūromis siekiant sukurti suderintą modelį, taikomą visoms agentūroms ir decentralizuotoms įstaigoms, pagal kurį būtų aiškiai skiriama:

                           —

                           plačiajai visuomenei skirta metinė įstaigos veiklos, darbų ir laimėjimų ataskaita,

                           —

                           finansinės ataskaitos ir biudžeto įvykdymo ataskaita,

                           —

                           veiklos ataskaita, analogiška Komisijos generalinių direktorių veiklos pranešimams,

                           —

                           įstaigos direktoriaus pasirašytas patikinimo pareiškimas, kuriame pateikiamos išlygos arba pastabos, į kurias, jo nuomone, tikslinga atkreipti biudžeto įvykdymą patvirtinančios institucijos dėmesį;

         Bendros Audito Rūmų pastabos

               18.

               atkreipia dėmesį į Audito Rūmų pastabą (metinės ataskaitos 10.29 dalis (8), kad Komisijos iš Bendrijos biudžeto mokamos subsidijos nėra pagrįstos pakankamai svariomis agentūrų grynųjų pinigų poreikių sąmatomis ir kad tai kartu su nemažomis asignavimų perkėlimų sumomis sudaro gana didelius grynųjų pinigų likučius; taip pat pažymi, kad Audito Rūmai rekomenduoja palaikyti agentūroms mokamų subsidijų lygį remiantis tikrais jų grynųjų pinigų poreikiais;

               19.

               pažymi, kad 2006 m. pabaigoje 14 agentūrų vis dar nebuvo įdiegusios ABAC apskaitos sistemos (metinės ataskaitos 10.31 dalies išnaša);

               20.

               pažymi Audito Rūmų pastabą (metinės ataskaitos 1.25 dalis), kad kai kurios agentūros į apskaitą įtraukė už neišnaudotas atostogas sukauptas sąnaudas; pažymi, kad Audito Rūmai 2006 finansinių metų patikinimo pareiškime pateikė išlygą dėl trijų agentūrų (Europos profesinio mokymo plėtros centro (CEDEFOP), Europos policijos koledžo (CEPOL) ir Europos geležinkelio agentūros) (2005 m. tai buvo taikoma CEDEFOP, Europos maisto saugos tarnybai, Europos rekonstrukcijos agentūrai);

         Vidaus auditas

               21.

               primena, kad pagal Finansinio reglamento 185 straipsnio 3 dalį Komisijos vidaus auditorius taip pat yra reguliavimo agentūrų, kurios gauna išmokas iš ES biudžeto, vidaus auditorius; pažymi, kad vidaus auditorius atskaitingas kiekvienos agentūros valdybai ir direktoriui;

               22.

               atkreipia dėmesį į vidaus auditoriaus 2006 m. metinėje veiklos ataskaitoje pateiktą išlygą:
               „Komisijos vidaus auditorius negali tinkamai atlikti savo, kaip Bendrijos įstaigų vidaus auditoriaus, pareigų, jam priskirtų pagal Finansinio reglamento 185 straipsnį, dėl darbuotojų trūkumo“;

               23.

               tačiau atkreipia dėmesį į vidaus auditoriaus 2006 m. veiklos ataskaitoje pateiktą pastabą, kad nuo 2007 m., kai Komisija Vidaus audito tarnybai (VAT) suteiks papildomų personalo išteklių, visų veikiančių reguliavimo agentūrų vidaus auditas bus atliekamas kasmet;

               24.

               atkreipia dėmesį į vis didėjantį reguliavimo ir vykdomųjų agentūrų ir bendrų įmonių, kurių auditą turi atlikti VAT pagal Finansinio reglamento 185 straipsnį, skaičių; prašo Komisiją pranešti atsakingam komitetui apie tai, ar VAT turimų personalo išteklių pakaks visų minėtųjų įstaigų metiniam auditui atlikti ateinančiais metais;

               25.

               pažymi, kad pagal Reglamento (EB, Euratomas) Nr. 2343/2002 72 straipsnio 5 dalį kiekvienais metais kiekviena agentūra institucijai, atsakingai už sprendimą dėl biudžeto įvykdymo, ir Komisijai siunčia savo direktoriaus parengtą ataskaitą, kurioje apibendrinama vidaus auditoriaus atliktų vidaus auditų skaičius ir tipai, pateiktos rekomendacijos ir atsižvelgiant į jas atlikti veiksmai; prašo agentūras nurodyti, ar tai daroma, ir, jei daroma, nurodyti, kaip;

               26.

               atkreipia dėmesį, turėdamas mintyje vidaus audito pajėgumus, ypač mažesnėse agentūrose, į vidaus auditoriaus pasiūlymą, pateiktą Parlamento atsakingam komitetui 2006 m. rugsėjo 14 d., pagal kurį mažesnėms agentūroms turėtų būti leista pirkti vidaus audito paslaugas iš privataus sektoriaus;

         Agentūrų vertinimas

               27.

               primena bendrą Parlamento, Tarybos ir Komisijos pareiškimą (9), dėl kurio sutarta per derinimo susitikimą, vykusį prieš ECOFIN biudžeto klausimų Tarybos 2007 m. liepos 13 d. posėdį, ir kuriame raginama i) pateikti agentūrų, kurias Komisija ketina vertinti, sąrašą ir ii) pateikti jau įvertintų agentūrų sąrašą kartu su svarbiausių rezultatų santrauka;

         Drausminės procedūros

               28.

               pažymi, kad pavienėms agentūroms dėl jų dydžio sunku sukurti ad hoc drausmės komisijas, kurias sudarytų atitinkamos kategorijos darbuotojai, ir kad Komisijos tyrimų ir drausmės tarnyba (angl. IDOC) neatsakinga už agentūras; ragina agentūras apsvarstyti galimybę įsteigti bendrą agentūrų drausmės komisiją;

         Tarpinstitucinio susitarimo projektas

               29.

               primena Komisijos parengtą Tarpinstitucinio susitarimo dėl Europos reguliavimo agentūrų sistemos projektą (COM(2005)59), pagal kurį buvo siekiama sukurti horizontaliąją Europos reguliavimo agentūrų steigimo, struktūros, veiklos, įvertinimo ir kontrolės sistemą; pažymi, kad projektas yra naudinga iniciatyva siekiant pagrįsti agentūrų steigimą ir veiklą; pažymi, kad Komisijos 2006 m. suvestinėje ataskaitoje (COM(2007)274 3.1 dalis) nurodoma, kad, nors po pasiūlymo paskelbimo derybos nutrūko, 2006 m. pabaigoje Taryboje vėl pradėtos diskusijos šiuo klausimu; apgailestauja, kad nepavyko pasiekti didesnės pažangos siekiant jį priimti;

               30.

               taigi palankiai vertina Komisijos įsipareigojimą 2008 metais pateikti komunikatą dėl reguliavimo agentūrų ateities;

         Savo veiklą finansuojančios agentūros

               31.

               primena, kad dviejų savo veiklą finansuojančių agentūrų direktoriams patvirtinimą, kad agentūros įvykdė biudžetą, suteikia administracinė valdyba; pažymi, kad abi agentūros sukaupė didelį perteklių iš pajamų iš mokesčių, perkeltų iš ankstesnių metų:

                           —

                           Vidaus rinkos derinimo tarnyba pinigais ir pinigų ekvivalentais – 281 milijoną EUR (10),

                           —

                           Bendrijos augalų veislių tarnyba pinigais ir pinigų ekvivalentais – 18 milijonų EUR (11);

         Specialieji klausimai

               32.

               mano, kad Agentūros veiklos ir administracinėms išlaidoms pagal atitinkamas biudžeto eilutes padengti skirtų lėšų panaudojimo lygis yra patenkinamas;

               33.

               mano, kad Agentūra visoms ES institucijoms ir politikos numatymo procese teikia svarbią informaciją apie aplinką; su džiaugsmu pažymi, kad Agentūra, išnagrinėjusi tam tikrą sudėtingą informaciją, sugebėjo padaryti aiškias išvadas ir pateikti jas visuomenei, pvz., Agentūros 2006 m. aplinkosaugos ataskaita ir specialiosios bioenergetikos bei šiltnamio efektą sukeliančių dujų išmetimo tendencijų ir perspektyvų Europoje ataskaitos;

               34.

               tačiau pažymi, kad didelė dalis biudžeto asignavimų, skirtų einamajai veiklai finansuoti, buvo perkelta į 2007 finansinius metus iš dalies dėl to, kad Agentūra pavėluotai gavo lėšų dirvos dangos nomenklatūrai Corine atnaujinti, o šis atnaujinimas padės prisidėti prie Pasaulinės aplinkos ir saugumo stebėjimo sistemos (angl. GMES) įdiegimo;

               35.

               primena Audito Rūmų ataskaitą dėl Agentūros 2006 finansinių metų metinių finansinių ataskaitų su Agentūros atsakymais ir ragina Agentūrą griežčiau laikytis biudžeto metinio periodiškumo principo;

               36.

               taip pat atkreipia dėmesį į Audito Rūmų išvadą, kad pažeidžiant pareigų atskyrimo principą tas pats leidimus duodantis pareigūnas, perdavęs įgaliojimus, ne tik atliko ex ante tikrinimą, bet ir administravo prieigos prie informacijos technologijų sistemos, skirtos biudžeto apskaitai, teises;

               37.

               pažymi, kad 2006 m. gruodžio 31 d. Agentūra turėjo 6 097 252,79 EUR pinigais ir pinigų ekvivalentais ir buvo sukaupusi 4 241 797,28 EUR perteklių;

               38.

               atkreipia dėmesį į Agentūros biudžeto ir finansų valdymo ataskaitoje pateikiamą teiginį, kad Agentūra turi teisę gauti iš Komisijos 3,3 mln. EUR, t. y. 1994–2005 m. nesumokėtų subsidijų sumą;

               39.

               remdamasis metine ataskaita pažymi, kad trečdalis darbuotojų yra tos pačios tautybės, o Agentūros tikslas (jis pateikiamas metinėje ataskaitoje) – didinti pusiausvyrą tarp įvairios tautybės darbuotojų ir jų įvairovę;

               40.

               mano, kad, siekdamos skaidrumo ir geresnio atsiskaitymo, kitos agentūros turėtų perimti prie Agentūros metinės ataskaitos pridedamą išsamią suvestinę, kurioje pateikiami su agentūros ištekliais, mokėjimo laikotarpiais ir klientų bei darbuotojų požiūriu susiję rezultatai ir kurios tikslas – pateikti išsamų bendrą vaizdą apie pažangą, padarytą siekiant strateginių agentūros tikslų;

               41.

               atkreipia dėmesį į sudėtingą Agentūros struktūrą, kurią sudaro valdybos nariai, mokslinis komitetas, pagrindiniai nacionaliniai centrai ir Europos teminiai centrai;

               42.

               primena, kad 2006 m. kovo 1 d. Agentūra perėmė reguliavimo agentūrų vadovų koordinatorės vaidmenį.

      (1)  OL C 261, 2007 10 31, p. 4.

      (2)  OL C 309, 2007 12 19, p. 24.

      (3)  OL L 248, 2002 9 16, p. 1.

      (4)  OL L 120, 1990 5 11, p. 1.

      (5)  OL L 357, 2002 12 31, p. 72.

      (6)  OL L 187, 2008 7 15, p. 106.

      (7)  Europos Parlamento rezoliucija su pastabomis, sudarančiomis neatsiejamą sprendimo dėl Europos aplinkos agentūros 2003 finansinių metų biudžeto įvykdymo patvirtinimo, suteikiamo jos vykdomajam direktoriui, dalį (OL L 196, 2005 7 27, p. 81).

      (8)  OL C 273, 2007 11 15, p. 1.

      (9)  Tarybos dokumentas DS 605/1/07 Rev1.

      (10)  Šaltinis: Ataskaita dėl Vidaus rinkos derinimo tarnybos 2006 finansinių metų metinių finansinių ataskaitų su Tarnybos atsakymais (OL C 309, 2007 12 19, p. 141).

      (11)  Šaltinis: Ataskaita dėl Bendrijos augalų veislių tarnybos 2006 finansinių metų metinių finansinių ataskaitų su Tarnybos atsakymais (OL C 309, 2007 12 19, p. 135).


title: 2000 m. vasario 11 d. Europos gyvenimo ir darbo sąlygų gerinimo fondo sprendimas, nustatantis geros administracinės elgsenos kodeksą

text:
Svarbus teisinis pranešimas

|

32000D0791

Oficialusis leidinys L 316 , 15/12/2000 p. 0069 - 0073

		Europos gyvenimo ir darbo sąlygų gerinimo fondo sprendimas2000 m. vasario 11 d.nustatantis geros administracinės elgsenos kodeksą(2000/791/EB)EUROPOS GYVENIMO IR DARBO SĄLYGŲ GERINIMO FONDAS,atsižvelgdamas į 1975 m. gegužės 26 d. Tarybos reglamentą (EEB) Nr. 1365/75 dėl Europos gyvenimo ir darbo sąlygų gerinimo fondo įsteigimo ir Reglamentu (EEB) Nr. 1947/93 padarytus pakeitimus,atsižvelgdamas į 1976 m. birželio 29 d. Tarybos reglamentą (EEB) Nr. 1860/76, nustatantį Europos gyvenimo ir darbo sąlygų gerinimo fondo personalo įdarbinimo sąlygas ir Reglamentais (EEB) Nr. 680/87, (EEB) Nr. 1238/80 ir (EEB) Nr. 510/82 padarytus pakeitimus,atsižvelgdamas į Amsterdamo sutarties nuostatas dėl atvirumo, ypač į Europos Sąjungos sutarties 1 straipsnį ir Europos bendrijos sutarties 21 straipsnį,atsižvelgdamas į Europos Parlamento peticijų komiteto veiklos 1996-1997 metais ataskaitą [1], raginančią parengti geros administracinės elgsenos kodeksą,atsižvelgdamas į 1998 m. liepos 16 d. Europos Parlamento rezoliuciją dėl metinio pranešimo apie Europos ombudsmeno veiklą 1997 m. (C4–0270/98) [2],atsižvelgdamas į Europos ombudsmeno savo paties iniciatyva atliktą apklausą dėl pareigūnų geros administracinės elgsenos santykiuose su visuomene kodekso buvimo ir viešumo įvairiose Bendrijos institucijose ir įstaigose,atsižvelgdamas į 1999 m. balandžio 15 d. Europos Parlamento rezoliuciją dėl Europos ombudsmeno veiklos 1998 m. metinės ataskaitos (C4–0138/99),atsižvelgdamas į esamą Elgsenos kodeksą dėl fondo dokumentų viešumo, paskelbtą 1997 m. lapkričio 21 d. Administracinės valdybos sprendime [3],kadangi Amsterdamo sutartis Europos Sąjungos sutartyje aiškiai nustatė atvirumo sąvoką, konstatuodama, kad ji žymi naują etapą kuriant vis glaudesnę sąjungą, kurioje sprendimai priimami kuo atviriau ir kiek įmanoma priartinant juos prie piliečio;kadangi siekiant priartinti administraciją prie piliečio ir užtikrinti geresnę administravimo kokybę, turėtų būti priimtas kodeksas, kuriame nustatyti pagrindiniai pareigūnų geros administracinės elgsenos santykiuose su visuomene principai;kadangi toks kodeksas yra naudingas ir personalo nariams, nes jis išsamiai informuos juos apie taisykles, kurių jie turi laikytis bendraudami su visuomene, ir piliečiui, nes jis suteiks jai ar jam informaciją apie elgsenos normą, kurios jie turi teisę tikėtis turėdami reikalų su Bendrijos administracijos padaliniais;kadangi toks kodeksas gali būti veiksmingas tik tada, jeigu jis piliečiui yra viešai prieinamas dokumentas ir paskelbtas sprendimo forma, kaip pirmiau minėtas Sprendimas dėl fondo dokumentų viešumo;kadangi Parlamentas savo Rezoliucijose C4–0270/98 ir C4–0138/99 sveikino iniciatyvą dėl geros administracinės elgsenos kodekso Europos institucijoms ir įstaigoms ir pabrėžė būtinumą kuo greičiau parengti tokį kodeksą;kadangi Parlamentas taip pat pabrėžė, jog svarbu, kad toks kodeksas būtų kiek įmanoma vienodesnis visoms Europos institucijoms ir įstaigoms, prieinamas visiems Europos piliečiams ir paskelbtas Europos Bendrijų oficialiajame leidinyje,dėl to manydamas, kad pageidautina nustatyti kodeksą, reglamentuojantį geros administracinės elgsenos principus, kuriuos personalo nariai turėtų gerbti savo santykiuose su visuomene, ir padaryti šį kodeksą viešai prieinamą,PRIĖMĖ ŠĮ SPRENDIMĄ:1 straipsnisBendroji nuostataSantykiuose su visuomene Europos gyvenimo ir darbo sąlygų gerinimo fondo darbuotojai gerbia šiame sprendime išdėstytus principus, sudarančius geros administracinės elgsenos kodeksą, toliau vadinamą "kodeksu".2 straipsnisIndividuali taikymo sritis1. Kodeksas taikomas visiems personalo nariams, kuriems taikomi tarnybos nuostatai jų santykiuose su visuomene.2. Fondas imsis priemonių, užtikrinančių, kad šiame kodekse numatytos nuostatos būtų taikomos ir kitiems jame dirbantiems asmenims, kaip antai pagal privatinės teisės sutartis dirbantiems asmenims, iš nacionalinių valstybės tarnybų komandiruotiems specialistams ir praktikantams.3. Visuomenė – tai fiziniai ir juridiniai asmenys, nepaisant to, ar jie nuolat gyvena ar negyvena arba turi ar neturi registruotą įstaigą valstybėje narėje.3 straipsnisMaterialinė taikymo sritis1. Šis kodeksas pateikia bendrus geros administracinės elgsenos principus, kurie taikomi visiems Fondo personalo narių santykiams su visuomene, jeigu jų nereglamentuoja specialiosios nuostatos.2. Šiame kodekse nustatyti principai netaikomi Fondo ir jo personalo narių santykiams. Tuos santykius reglamentuoja tarnybos nuostatai.4 straipsnisTeisėtumasPersonalo nariai savo pareigas atlieka laikydamiesi teisės aktų ir Bendrijos teisėje nustatytų taisyklių ir tvarkos. Personalo nariai ypač rūpinasi, kad sprendimai, susiję su asmenų teisėms ar interesais, būtų teisiškai pagrįsti ir kad jų turinys atitiktų teisės normas.5 straipsnisNediskriminavimas1. Nagrinėdami visuomenės prašymus ir priimdami sprendimus, personalo nariai užtikrina, kad būtų gerbiamas vienodų sąlygų taikymo principas. Tais pačiais atvejais su visais visuomenės nariais elgiamasi vienodai.2. Jei elgiamasi skirtingai, personalo nariai užtikrina, kad tai būtų pateisinama objektyviomis atitinkamomis konkretaus atvejo ypatybėmis.3. Personalo nariai ypač vengia bet kokio nepateisinamo visuomenės narių diskriminavimo dėl nacionalinės priklausomybės, lyties, rasinės ar etninės kilmės, religijos ar tikėjimo, negalios, amžiaus ar seksualinės orientacijos.6 straipsnisProporcingumas1. Priimdami sprendimus, personalo nariai užtikrina, kad taikomos priemonės būtų proporcingos siekiamiems tikslams. Personalo nariai ypač vengia riboti piliečių teises ar nustatyti jiems mokesčius, jei tie apribojimai ar mokesčiai niekaip neatitinka tuo veiksmu siekiamo tikslo.2. Priimdami sprendimus, personalo nariai siekia išlaikyti pusiausvyrą tarp privačių asmenų interesų ir bendro visuomenės intereso.7 straipsnisNepiktnaudžiavimas įgaliojimaisĮgaliojimais naudojamasi tik tiems tikslams, kuriems jie buvo suteikti pagal atitinkamus nuostatus. Personalo nariai ypač vengia naudoti tuos įgaliojimus tikslams, kurie yra teisiškai nepagrįsti ir kurių neskatina jokie visuomenės interesai.8 straipsnisNešališkumas ir nepriklausomumas1. Personalo nariai yra nešališki ir nepriklausomi. Personalo nariai susilaiko nuo visų visuomenės narius nepalankiai veikiančių šališkų veiksmų, taip pat nuo bet kokių privilegijų bet kokiu pagrindu teikimo.2. Personalo nariai nepasiduoda jokiai pašalinei įtakai, įskaitant politinę įtaką ar asmeninius interesus.3. Personalo nariai nedalyvauja priimant sprendimą dėl su jo ar jos interesais arba su jo ar jos šeimos, giminių, draugų ir pažįstamų interesais susijusio reikalo.9 straipsnisObjektyvumasPriimdami sprendimus, personalo nariai atsižvelgia į atitinkamus veiksnius ir kiekvieną iš jų deramai įvertina, nesvarstydami jokių su aptariamu dalyku nesusijusių klausimų.10 straipsnisTeisėti lūkesčiai ir nuoseklumas1. Personalo nario administracinė elgsena yra nuosekli ir derinasi su Fondo administracine veikla. Personalo narys laikosi įprastos Fondo administracinės tvarkos, išskyrus atvejus, kai yra teisėtas pagrindas konkrečiu atveju nukrypti nuo tos tvarkos.2. Personalo narys gerbia teisėtus ir pagrįstus lūkesčius, kuriuos visuomenės nariai puoselėja atsižvelgdami į tai, kaip Fondas veikė praeityje.11 straipsnisSąžiningumasPersonalo narys savo pareigas atlieka sąžiningai ir prideramai.12 straipsnisMandagumas1. Personalo narys santykiuose su visuomene yra paslaugus, korektiškas, mandagus ir prieinamas. Atsakydamas į laiškus, telefono skambučius ir pasiteiravimus elektroniniu paštu, personalo narys stengiasi būti kuo paslaugesnis ir atsakyti į pateiktus klausimus.2. Jei personalo narys nėra atsakingas už klausimą, kuriuo domimasi, jis ar ji piliečiui nurodo, į kurį personalo narį reikia kreiptis.3. Padaręs klaidą, darančią neigiamą poveikį visuomenės nario teisėms ar interesams, personalo narys dėl jos atsiprašo.13 straipsnisAtsakinėjimas į laiškus piliečio kalbaPersonalo narys pripažįsta kiekvieno Sąjungos piliečio ar bet kurio visuomenės nario, rašančio į Fondą viena iš Sutartyje nurodytų kalbų, teisę gauti atsakymą ta pačia kalba.14 straipsnisGavimo patvirtinimas ir kompetentingo pareigūno nurodymas1. Į kiekvieną laišką ar skundą Fondui atsakoma gavimo patvirtinimu per dvi savaites, išskyrus atvejus, kai per tą patį laikotarpį gali būti pasiųstas atsakymas iš esmės.2. Atsakyme ar gavimo patvirtinime nurodoma klausimą nagrinėjančio personalo nario pavardė (ir vardas) ir telefono numeris, taip pat tarnyba, kuriai jis ar ji priklauso.3. Gavimo patvirtinimo ir atsakymo nereikia siųsti tais atvejais, kai laiškais ar skundais piktnaudžiaujama, jų labai daug siunčiama arba jie yra yra pasikartojantys ar beprasmiški.15 straipsnisPareiga perduoti kompetentingai fondo tarnybai1. Jei laiškas ar skundas Fondui yra adresuotas ar pasiųstas tarnybai, kuri nėra kompetentinga jį svarstyti, ši tarnyba užtikrina, kad dokumentai būtų nedelsiant perduoti kompetentingai Fondo tarnybai.2. Tarnyba, pirmoji gavusi laišką ar skundą, apie šį perdavimą praneša autoriui ir nurodo personalo nario, kuriam tie dokumentai buvo perduoti, pavardę (ir vardą) ir telefono numerį.16 straipsnisTeisė būti išklausytam ir padaryti pareiškimą1. Tais atvejais, kai nagrinėjamos asmenų teisės ar interesai, personalo narys užtikrina, kad kiekviename sprendimo priėmimo procedūros etape būtų gerbiamos gynybos teisės.2. Tais atvejais, kai sprendimas turi įtakos jo ar jos teisėms ar interesams, kiekvienas visuomenės narys turi teisę prieš priimant sprendimą pateikti rašytines pastabas, o prireikus pareikšti ir žodines pastabas.17 straipsnisPagrįstas laikotarpis sprendimams priimti1. Personalo narys užtikrina, kad dėl kiekvieno Fondui pateikto prašymo ar skundo sprendimas būtų priimtas per pagrįstą laikotarpį, nedelsiant ir bet kuriuo atveju ne vėliau kaip per du mėnesius nuo gavimo dienos. Ta pati taisyklė taikoma atsakymams į visuomenės narių laiškus.2. Jei prašymas ar skundas Fondui dėl jame keliamų klausimų sudėtingumo negali būti išnagrinėtas per pirmiau minėtą laikotarpį, personalo narys kuo greičiau informuoja apie tai autorių. Šiuo atveju galutinis sprendimas autoriui pranešamas trumpiausiu laiku.18 straipsnisPareiga pateikti sprendimų motyvus1. Kiekviename Fondo sprendime, kuris gali nepalankiai paveikti privataus asmens teises ar interesus, pateikiami motyvai, kuriais remiantis jis priimamas, aiškiai nurodant tiesiogiai susijusius faktus ir teisinį sprendimo pagrindą.2. Personalo narys vengia priimti sprendimus, kurie remiasi neišsamiais ar neaiškiais motyvais arba kurie nėra konkrečiai pagrįsti.3. Jei dėl didelio su panašiais sprendimais susijusio asmenų skaičiaus negalima išsamiai pranešti sprendimo motyvų ir kai dėl to parengiami standartiniai atsakymai, personalo narys užtikrina, kad konkretų pagrindimą jo prašančiam piliečiui jis ar ji pateiks vėliau.19 straipsnisApeliacijos padavimo galimybių nurodymas1. Fondo sprendime, kuris gali nepalankiai paveikti privataus asmens teises ar interesus, nurodomos esamos apeliacijos galimybės ginčyti sprendimą. Jame konkrečiai nurodoma teisės gynimo būdai, institucijos, kuriose jomis galima naudotis, ir jų naudojimuisi nustatyti terminai.2. Sprendimuose būtinai nurodoma teisminio proceso ir skundo ombudsmenui galimybė Europos Bendrijos steigimo sutarties 230 ir 195 straipsniuose nurodytomis sąlygomis.20 straipsnisSprendimo pranešimas1. Personalo narys užtikrina, kad sprendimai, darantys poveikį atskirų asmenų teisėms ar interesams, suinteresuotam asmeniui ar asmenims būtų pranešami raštu tuojau po sprendimo priėmimo.2. Personalo narys susilaiko nuo sprendimo siuntimo kitiems šaltiniams, kol dar nėra informuotas suinteresuotas asmuo ar asmenys.21 straipsnisDuomenų apsauga1. Personalo narys, nagrinėjantis piliečio asmens duomenis, laikosi principų, nustatytų Direktyvoje 95/46/EB dėl asmenų apsaugos tvarkant asmens duomenis ir dėl laisvo tokių duomenų judėjimo.2. Personalo narys ypač vengia naudoti asmens duomenis neteisėtiems tikslams ar tokius duomenis perduoti pašaliniams asmenims.22 straipsnisInformacijos prašymai1. Jei personalo narys ar narė yra atsakingi už atitinkamą klausimą, jie teikia visuomenės nariams jų prašomą informaciją. Personalo narys rūpinasi, kad teikiama informacija būtų aiški ir suprantama.2. Jei žodinis informacijos prašymas yra per daug sudėtingas ar pernelyg platus, personalo narys atitinkamam asmeniui pataria suformuluoti savo prašymą raštu.3. Jei dėl konfidencialumo pareigūnas negali atskleisti prašomos informacijos, jis ar ji pagal šio kodekso 18 straipsnį atitinkamam asmeniui nurodo priežastis, dėl kurių jis negali tos informacijos atskleisti.4. Jei prašoma informacijos apie dalykus, už kuriuos personalo narys nėra atsakingas, jis nukreipia prašytoją pas kompetentingą asmenį ir nurodo jo ar jos pavardę (ir vardą) ir telefono numerį. Teiraujantis informacijos apie kitą Bendrijos instituciją ar įstaigą, personalo narys prašytoją nukreipia į tą instituciją ar įstaigą.5. Prireikus, personalo narys, atsižvelgdamas į prašymą, informacijos ieškantį asmenį nukreipia į Fondo tarnybą, atsakingą už informacijos teikimą visuomenei.23 straipsnisPrašymai susipažinti su dokumentais1. Paprašius susipažinti su Fondo dokumentais, personalo narys leidžia su tais dokumentais susipažinti vadovaudamasis Fondo sprendimu dėl viešo Fondo dokumentų prieinamumo [4].2. Jei personalo narys negali patenkinti žodinio prašymo susipažinti su dokumentais, piliečiui patariama suformuluoti savo prašymą raštu.24 straipsnisAtitinkamos registracijos tvarkymasFondo skyriai tvarko atitinkamą paštu gaunamų ir siunčiamų raštų, gaunamų dokumentų ir priemonių, kurių jie imasi, registraciją.25 straipsnisViešas kodekso prieinamumas1. Fondas imsis priemonių, būtinų užtikrinti, kad šis kodeksas būtų kuo plačiausiai paviešintas piliečiams.2. Fondas pateiks šio kodekso kopiją kiekvienam jo prašančiam piliečiui26 straipsnisTeisė skųstis Europos ombudsmenuiBet kuris personalo nario nesilaikymas šiame kodekse nustatytų principų gali būti apskundžiamas Europos ombudsmenui pagal Europos Bendrijos steigimo sutarties 195 straipsnį ir Europos ombudsmeno statutą [5].27 straipsnisPeržiūrėjimasŠis sprendimas po dviejų metų peržiūrimas. Rengiantis šiam peržiūrėjimui, 2002 m. Fondo direktorius Administracinei valdybai pateikia šio sprendimo įgyvendinimo nuo 2000 m. vasario 12 d. iki 2002 m. vasario 11 d. ataskaitą.28 straipsnisĮsigaliojimasŠis sprendimas įsigalioja nuo 2000 m. vasario 12 d. Jis bus paskelbtas Europos Bendrijų oficialiajame leidinyje.Priimta Briuselyje, 2000 m. vasario 11 d.Biuro varduMarc BosnielPirmininko pavaduotojas[1] A4 – 0190/97.[2] OL C 292, 1998 9 21, p. 168.[3] OL L 296, 1999 11 17, p. 25.[4] OL L 296, 1999 11 17, p. 25.[5] 1994 m. kovo 9 d. Europos Parlamento sprendimas 94/262/EAPB, EB, Euratomas dėl ombudsmeno pareigų atlikimą reglamentuojančių nuostatų ir bendrų sąlygų (OL L 113, 1994 5 4, p. 15).--------------------------------------------------


title: 2016 m. balandžio 28 d. Europos Parlamento sprendimas (ES) 2016/1576 dėl Europos operatyvaus bendradarbiavimo prie Europos Sąjungos valstybių narių išorės sienų valdymo agentūros 2014 finansinių metų biudžeto įvykdymo patvirtinimo

text:
14.9.2016

               LT

               Europos Sąjungos oficialusis leidinys

               L 246/375

         EUROPOS PARLAMENTO SPRENDIMAS (ES) 2016/1576
   2016 m. balandžio 28 d.
   dėl Europos operatyvaus bendradarbiavimo prie Europos Sąjungos valstybių narių išorės sienų valdymo agentūros 2014 finansinių metų biudžeto įvykdymo patvirtinimo
   EUROPOS PARLAMENTAS,

               —

               atsižvelgdamas į Europos operatyvaus bendradarbiavimo prie Europos Sąjungos valstybių narių išorės sienų valdymo agentūros 2014 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl Europos operatyvaus bendradarbiavimo prie Europos Sąjungos valstybių narių išorės sienų valdymo agentūros 2014 finansinių metų metinių ataskaitų kartu su Agentūros atsakymu (1),

               —

               atsižvelgdamas į Audito Rūmų pagal Sutarties dėl Europos Sąjungos veikimo 287 straipsnį pateiktą 2014 finansinių metų sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (2),

               —

               atsižvelgdamas į 2016 m. vasario 12 d. Tarybos rekomendaciją dėl patvirtinimo, kad Agentūra įvykdė 2014 finansinių metų biudžetą (05584/2016 – C8-0079/2016),

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (3), ypač į jo 208 straipsnį,

               —

               atsižvelgdamas į 2004 m. spalio 26 d. Tarybos reglamentą (EB) Nr. 2007/2004, įsteigiantį Europos operatyvaus bendradarbiavimo prie Europos Sąjungos valstybių narių išorės sienų valdymo agentūrą (4), ypač į jo 30 straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (5),

               —

               atsižvelgdamas į 2013 m. rugsėjo 30 d. Komisijos deleguotąjį reglamentą (ES) Nr. 1271/2013 dėl finansinio pagrindų reglamento, taikomo įstaigoms, nurodytoms Europos Parlamento ir Tarybos reglamento (ES, Euratomas) Nr. 966/2012 208 straipsnyje (6), ypač į jo 108 straipsnį,

               —

               atsižvelgdamas į Darbo tvarkos taisyklių 94 straipsnį ir V priedą,

               —

               atsižvelgdamas į Biudžeto kontrolės komiteto pranešimą ir Piliečių laisvių, teisingumo ir vidaus reikalų komiteto nuomonę (A8–0115/2016),

               1.

               patvirtina Europos operatyvaus bendradarbiavimo prie Europos Sąjungos valstybių narių išorės sienų valdymo agentūros vykdomajam direktoriui, kad Agentūros 2014 finansinių metų biudžetas įvykdytas;

               2.

               išdėsto savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, Europos operatyvaus bendradarbiavimo prie Europos Sąjungos valstybių narių išorės sienų valdymo agentūros vykdomajam direktoriui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Martin SCHULZ

            Generalinis sekretorius

         Klaus WELLE

      (1)  OL C 409, 2015 12 9, p. 342.

      (2)  Žr. 1 išnašą.

      (3)  OL L 298, 2012 10 26, p. 1.

      (4)  OL L 349, 2004 11 25, p. 1.

      (5)  OL L 357, 2002 12 31, p. 72.

      (6)  OL L 328, 2013 12 7, p. 42.